Кубэ Республикэм и Iэтащхьэу щыта Кастро Фидель илъэс 90 ирокъу
Режиссёр цIэрыIуэ Стоун Оливер абы хужиIауэ щытащ: «Кастро Фидель и цIыху щIыкIэм пфIэмыгъэщIэгъуэнын хэлъкъым. Ар и Iуэху еплъыкIэм тетыжщ, пэжагъымрэ захуагъэмрэ я телъхьэщ. Абы и фIэщ мэхъу цIыхубэм хуэлэжьэным пщIэ зэрыпылъыр. Фидель цIыху нэхъ Iущ дыдэхэм ящыщщ икIи дэркIэ щапхъэщ».
Сурэтым щыволъагъу Кастро Фидель Совет Союзым и ЛIыхъужь Гагарин Юрий епсалъэу. Ахэр фIыуэ зэрыцIыхуу щытащ, мызэ-мытIэуи космонавт цIэрыIуэм гуапэу Кубэм къыщыIущIащ.
